b'\n_START_ARTICLE_\nBrno\n_START_SECTION_\nPovijest\n_START_PARAGRAPH_\nBrno je osnovano 1243. godine. Podru\xc4\x8dje biva naseljavano od 5. stolje\xc4\x87a. Koristilo ga se kao upori\xc5\xa1te sve do polovice 19. stolje\xc4\x87a. Tada se utvrde zamijenilo se zelenim povr\xc5\xa1inama i zgradama u be\xc4\x8dkom stilu._NEWLINE_Tvr\xc4\x91ava \xc5\xa0pilberk (njema\xc4\x8dki: Spielberg), dvorac Brno, je vjerojatno najpoznatiji zatvor carske Austrije do 1858. godine._NEWLINE_Malo po po\xc4\x8detku industrijske revolucije, grad je postao industrijsko sredi\xc5\xa1te Moravske. Katkad ga se naziva "\xc4\x8de\xc5\xa1kim Manchesterom". Brnjansko tehnolo\xc5\xa1ko sveu\xc4\x8dili\xc5\xa1te je osnovano 1899., a od 1995., sveu\xc4\x8dli\xc5\xa1te razvija \xc4\x8ce\xc5\xa1ki tehnolo\xc5\xa1ki park._NEWLINE_Brojne izlo\xc5\xbebe se odr\xc5\xbeavaju na Brnjanskom sajmi\xc5\xa1tu od 1928. godine; godi\xc5\xa1nji Me\xc4\x91unarodni sajam in\xc5\xbeenjerstva u Brnu i Invex su vjerojatno najva\xc5\xbeniji._NEWLINE_Vila Tugendhat, koju je dizajnirao Mies van der Rohe i izgradio u kasnim 1920-im, blizu gradskog sredi\xc5\xa1ta, je poznata kao spomenik suvremenog graditeljstva, a 2002.godine je dobila UNESCO-vu oznaku "Svjetske ba\xc5\xa1tine" (w:en:World Heritage Site)._NEWLINE_Drugi poznati arhitekt koji je zna\xc4\x8dajno promijenio suvremeni izgled Brna je Arno\xc5\xa1t Wiesner. Mnoge njegove funkcionalisti\xc4\x8dne zgrade se mogu na\xc4\x87i svugdje po gradu._NEWLINE_Masarykovo sveu\xc4\x8dili\xc5\xa1te je osnovano 1919. godine._NEWLINE_Masarykovo trkali\xc5\xa1te (\xc4\x8de\xc5\xa1ki: Masaryk\xc5\xafv okruh) je sagra\xc4\x91en 1980-ih sjeverozapadno od grada._NEWLINE_Ustavni sud, Vrhovni sud i Najvi\xc5\xa1i upravni sud (\xc3\x9astavn\xc3\xad soud, Nejvy\xc5\xa1\xc5\xa1\xc3\xad soud i Nejvy\xc5\xa1\xc5\xa1\xc3\xad spr\xc3\xa1vn\xc3\xad soud) su se preselili u Brno odnosno uspostavljeni su u Brnu 1993., nakon \xc5\xa1to se podijelila \xc4\x8cehoslova\xc4\x8dka.\n_START_SECTION_\nBrno danas\n_START_PARAGRAPH_\nBrno je va\xc5\xbean industrijski centar. Zna\xc4\x8dajna je tekstilna industrija, proizvodnja traktora Zetor i oru\xc5\xbeja Zbrojovka. Brno je tako\xc4\x91er va\xc5\xbean centar trgovine sa zna\xc4\x8dajnim sajmovima._NEWLINE_1990-ih godina, nakon vi\xc5\xa1e od 70 godina rasprava, gradske vlasti su odlu\xc4\x8dile izgraditi novu glavnu \xc5\xbeeljezni\xc4\x8dku postaju, koja \xc4\x87e biti smje\xc5\xa1tena dalje od gradskog sredi\xc5\xa1ta, a na mjestu stare napraviti suvremenu gradsku \xc4\x8detvrt. Ovaj plan je \xc4\x8desto bio kritiziran zbog mogu\xc4\x87ih gospodarskih i ekolo\xc5\xa1kih posljedice. Cijelo brnjansko \xc5\xbeeljezni\xc4\x8dko \xc4\x8dvori\xc5\xa1te treba biti obnovljeno, \xc5\xa1to je vrlo slo\xc5\xbeen posao glede \xc4\x8dinjenice da se 170 godina mre\xc5\xbea razvijala prema starom polo\xc5\xbeaju, odnosno jo\xc5\xa1 otkad je prvi vlak do\xc5\xa1ao u Brno iz Be\xc4\x8da 1839. godine. Obnova bi trebala biti gotova 2017. godine._NEWLINE_U Brno se svakog lipnja odr\xc5\xbeava Ignis Brunensis, me\xc4\x91unarodno natjecanje u vatrometima. Ova priredba privla\xc4\x8di u pravilu po 200.000 promatra\xc4\x8da._NEWLINE_Jedinstveni sleng, koji se govori u Brnu se zove hantec._NEWLINE_Grad je pre\xc5\xa1ao nekoliko me\xc4\x91unarodnih ruta, izme\xc4\x91u ostalih E65 (Malm\xc3\xb6 - Szczecin - Prag - Zagreb - Split - Skopje - Khania).'